جل شکتی وزارت
دریاؤں کے تحفظ کیلئے پائیدارانسانی آبادکاری کی ضرورت ہے: امیتابھ کانت
ماہرین نے دریاؤں پر مرکوز شہری ترقی کیلئے منصوبوں پر تبادلہ خیال کیا اور تجاویز رکھے
نئی دہلی:11دسمبر، 2020:پانچویں انڈیا واٹر امپیکٹ سمٹ 2020 کے دوسرے دن ‘‘انسانی آباد کاری سے مربوط دریاؤں کے تحفظ’’ پر توجہ مرکوز کی گئی۔ دریاؤں کے کنارے بسے شہروں کی توسیع اور ترقی جاری ہے۔ جس سے دریاؤں پر پانی کی نکاسی اور آلودگی کا اضافی بوجھ بڑھ رہا ہے۔ اس لئے شہری علاقوں میں مسائل اور محرکوں پر دھیان دیے بغیر دریاؤں کی صحت میں کوئی بہتری نہیں آسکتی ہے۔
نیتی آیوگ کے سی ای او جناب امیتابھ کانت نے پانچویں چوٹی کانفرنس میں ملکی اور بین الاقوامی ماہرین کو ایک ساتھ لانے کیلئے گنگا کی صفائی کیلئے قومی مشن  کو مبارکباد دیتے ہوئے کہا کہ خاص طور سے بھارت میں ندیاں عقیدہ، امید ، ثقافت اور پاکیزگی کی علامت ہے۔ اس کے ساتھ ہی وہ لاکھوں لوگوں کیلئے معاش کا ذریعہ ہیں۔ انہوں نے عوامی شراکت داری پر زور دیتے ہوئے کہا ڈیٹا اور اعداد وشمار کافی نہیں ہیں۔ ندیوں کیلئے لوگوں میں جنون کی ضرورت ہے۔ جنون اور لوگ ایک ساتھ ملکر انتظامیہ کو ندی کے احیاء کی سمت میں کام کرنے کیلئے تحریک دے سکتے ہیں۔ جناب کانت نے یہ بھی کہا کہ نمامی گنگے کثیرجہتی نقطہ نظر کے ساتھ مثبت اثر ڈالنے میں کامیاب رہا ہے۔
سی گنگاکے بانی سربراہ پروفیسر ونود تاؤڑے نے بتایا کہ دریاؤں کا تحفظ اور ترقی ایک ہی سکے کے دو رُخ ہیں۔ وزیراعظم کے ‘‘ووکل فار لوکل’’ مہم سے تحریک لیتے ہوئے انہوں نے مشورہ دیا کہ مقامی پانی کے اداروں کا انتظام وانصرام مقامی لوگوں کے ذریعے کیا جانا چا ہئے اور مقامی ضرورتوں کو پورا کرنا چاہئے۔ اس سے مقامی سطح پر روزگار پیدا ہوگا اورپانی کے نقل وحمل کی لاگت کم ہوگی۔
این ایم سی جی کے ڈائرکٹر جناب راجیو رنجن مشرا نے موجودہ ندیوں والے شہروں کو ندیوں کے تئیں حساس بنانے اور ساتھ ہی ہندوستان میں تیزی سے ہورہی شہرکاری کے ساتھ یہ مسائل دوہرائے نہ جائیں، اس کو یقینی بنانے سے وابستہ قومی سوچھ گنگا مشن کے خواب کو ساجھا کرتے ہوئے کہا ‘‘ہم شہروں کے ماسٹر پلان میں ‘شہری ندی منصوبہ بندی’ اور ‘شہری آبی بندوبست کی منصوبہ بندی’ کو جمع کرنے کیلئے کام کررہے ہیں اور دہلی کے تیار کیا جارہا نیا ماسٹر پلان ندی کے تئیں حساس ہوگا۔
آج پہاڑوں کابین الاقوامی دن 2020 تھا، انہوں نے ندیوں سمیت پورے ماحولی نظام میں پہاڑوں کی اہمیت کے بارے میں بات کی۔ زیادہ تر ندیاں پہاڑوں سے ہی نکلتی ہیں۔
نیدر لینڈ کے آبی وسائل کے ادارے ڈیلٹاریس کے ماہر، جناب کیزبونس نے اپنے تجربات سے حاصل ہوئے تین اہم حقائق پیش کیے، یہ ہیں۔ یہ یقینی بنانا کہ کوئی بھی نئی ترقی یا پیش رفت پائیدار ہو اور اس سے کوئی اور مسئلہ جنم نہ لے۔ ایک مربوط نقطہ نظر اور فطرت پر مبنی حل کی پاسداری اور تکنیکی بنیادی ڈھانچے حل کی منصوبہ بندی کرتے رہنا۔
حال ہی میں سی گنگا نے برٹش واٹر کے ساتھ ایک مفاہمت نامے پر دستخط کیے۔ اس کے تحت پانی اور ماحولیات کے شعبے میں اکیسویں صدی کے بنیادی ڈھانچے کی تعمیر کے لئے اپنے ہندوستانی ہم منصبوں کے ساتھ ملکر کام کرنے کی خاطر برٹش صنعت کے لئے رابطے کا ایک پُل بنایاجائیگا۔ ہندوستان کو اپنے گرین ڈیولپمنٹ پروگرام کی مالی اعانت کیلئے عالمی سرمایہ کی بنیاد کا فائدہ اٹھانے میں مدد کرنے کیلئے برطانیہ ایک اہم شراکت دار بھی بن رہا ہے۔ برطانیہ میں بھارت کی ہائی کمشنر گایتری آئی کمار نے عالمی آبی تحفظ اور کوپ-26 تک کا سفر کے موضوع پر منعقدہ ایک اجلاس میں کہا ‘‘ہم برطانیہ کے سرمایہ کاروں کو لگاتار راغب کررہے ہیں اور ہندوستان میں خصوصی طور سے آبی سیکٹر میں سرمایہ کاری کرنے کیلئے ان کی حوصلہ افزائی کررہے ہیں’’۔
پانچویں انڈیا واٹر امپیکٹ سمٹ 2020 کا انعقاد گنگا کی صفائی کیلئے قومی مشن  اور اس کے تھنک ٹینک سینٹر فار گنگا ریور بیسن مینجمنٹ اینڈ اسٹڈیز  نے کیا ہے۔ اس سال ارتھ گنگا –دیاؤں سے مربوط ترقی کے موضوع کے مرکزی خیال کے ساتھ یہ پروگرام ورچوول پلیٹ فارم کے ذریعے منعقد کیا گیا۔
-----------------------
م ن۔م ع۔ ع ن
U NO: 8028
(Visitor Counter : 578